Diari Oficial de la Generalitat Valenciana


Sumari del DOGV 9338, del 13-05-2022 (2022/3889)

Informació publica de suspensió de llicències per a determinades instal·lacions d'energies renovables en sòl no urbanitzat.
---------------------------------------------------------------------------------------------------------------------------

### Dades del document

Número de DOGV
:   9338

Data del DOGV
:   13-05-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/3889


Organisme emissor
:   Ajuntament de Xixona

Tipus de document
:   Anunci

Informació publica de suspensió de llicències per a determinades instal·lacions d'energies renovables en sòl no urbanitzat. [2022/3889]  
El Ple de la corporació va adoptar, en la sessió ordinària celebrada el dia 24 de febrer de 2022, i segons es desprén de l'acta pendent d'aprovar-se en la propera sessió d'aquest òrgan, l'acord següent, que en bastant part diu el següent:  
«4. Urbanisme i Medi Ambient. Suspensió de llicències per a determinades instal·lacions d'energies renovables en sòl no urbanitzat. Correcció d'error de fet (Exp. 2022/68).  
A continuació, el regidor d'Habitatge i Urbanisme, Javier Gutiérrez Martín, exposa la proposta, de data 7 de febrer de 2022, amb un dictamen favorable de la Comissió Municipal de Governació i Urbanisme, de la sessió ordinària del dia 18 de febrer de 2022, que es transcriu a continuació:  
«El Ple municipal d'aquest ajuntament, en la sessió celebrada el dia 27 de gener de 2022, va adoptar l'acord, l'enunciat del qual és el següent:  
«Urbanisme i Medi Ambient. Suspensió de llicències per a determinades instal·lacions d'energies renovables en sòl no urbanitzat».  
El citat enunciat fa referència a determinades instal·lacions d'energies renovables i l'acord adoptat pel Ple municipal, en la seua part expositiva, fa referència a les energies renovables en general i a les infraestructures d'evacuació i transport d'energia de centrals, la instal·lació de les quals està prevista en altres termes municipals, però que necessiten discórrer pel terme municipal de Xixona, en situar-se una subestació d'energia elèctrica en aquest terme.  
Així mateix, en els informes tècnic i jurídic que consten en l'expedient, emesos per l'arquitecte cap del Departament de Gestió i Disciplina Urbanística i pel secretari general de la corporació, es fa referència a les instal·lacions fotovoltaiques i eòliques i a les infraestructures d'evacuació d'energia de centrals previstes en altres termes municipals, que necessiten discórrer per aquest terme municipal.  
No obstant això, l'acord del Ple municipal només fa referència a les instal·lacions d'energia fotovoltaica, quan la intenció de la corporació i així es va manifestar en les intervencions dels diferents grups municipals que consten en l'acta de la sessió, és la suspensió de llicències per a la implantació d'instal·lacions d'energies renovables, fotovoltaica i/o eòlica, en sòl no urbanitzat, així com les infraestructures d'evacuació d'energia d'aquestes que discórreguen pel terme municipal de Xixona, encara que els elements generadors se situen en un altre terme municipal.  
Per tant, es tracta d'un error involuntari, sobre els fets que van justificar la decisió de les corporació i que manifesta la imperfecta expressió de la voluntat d'aquesta, per la qual cosa resulta necessari rectificar l'acord adoptat.  
En relació amb l'anterior, l'art. 109, 2 de la Llei 39/2015, d'1 d'octubre, del procediment administratiu comú de les administracions públiques, estableix:  
«Les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes».  
Per tant, en l'acord adoptat en la sessió del Ple municipal del dia 27 de gener de 2022, «Urbanisme i Medi Ambient. Suspensió de llicències per a determinades instal·lacions d'energies renovables en sòl no urbanitzat», en la seua part dispositiva, on diu:  
  
«Primer. Suspendre l'atorgament i admissió a tràmit de les llicències que es puguen sol·licitar per a la implantació d'instal·lacions d'energia fotovoltaica, conforme a l'art. 68 del TRLOTAP, amb la finalitat d'estudiar la reforma de l'ordenació urbanística d'aquests usos en el PGOU»;  
  
Ha de dir:  
«Primer. Suspendre l'atorgament i admissió a tràmit de les llicències que es puguen sol·licitar per a la implantació d'instal·lacions d'energies renovables, fotovoltaica i/o eòlica, així com les infraestructures d'evacuació d'energia d'aquestes que discórreguen pel terme municipal de Xixona, encara que els elements generadors se situen en un altre terme municipal, conforme a l'art. 68 del TRLOTAP, amb la finalitat d'estudiar la reforma de l'ordenació urbanística d'aquests usos en el PGOU».  
  
L'òrgan competent per a aquesta rectificació és el Ple municipal, per ser l'òrgan que va adoptar l'acord que es rectifica.  
Per tot l'anterior, propose al Ple municipal l'adopció de l'acord següent:  
  
Primer  
Rectificar l'error de fet advertit en l'acord adoptat en la sessió del Ple municipal del dia 27 de gener de 2022, en el sentit que on diu:  
  
«Primer. Suspendre l'atorgament i admissió a tràmit de les llicències que es puguen sol·licitar per a la implantació d'instal·lacions d'energia fotovoltaica, conforme a l'art. 68 del TRLOTAP, amb la finalitat d'estudiar la reforma de l'ordenació urbanística d'aquests usos en el PGOU»;  
  
Ha de dir:  
«Primer. Suspendre l'atorgament i admissió a tràmit de les llicències que es puguen sol·licitar per a la implantació d'instal·lacions d'energies renovables, fotovoltaica i/o eòlica, així com les infraestructures d'evacuació d'energia d'aquestes que discórreguen pel terme municipal de Xixona, encara que els elements generadors se situen en un altre terme municipal, conforme a l'art. 68 del TRLOTAP, amb la finalitat d'estudiar la reforma de l'ordenació urbanística d'aquests usos en el PGOU».  
  
  
Segon  
En la resta, el referit acord queda com es va adoptar en la sessió del Ple municipal que va tenir lloc el dia 27 de gener de 2022.  
  
Tercer  
Remetre el present acord, amb caràcter d'urgència, al Diari Oficial de la Generalitat Valenciana per a la publicació, moment a partir del qual entrarà en vigor aquesta rectificació.  
Així mateix, publicar aquest acord en el tauler d'anuncis de l'Ajuntament i en la web municipal.  
  
Quart  
Comunicar el present acord a l'Oficina Tècnica municipal.  
  
La qual cosa es fa pública per a coneixement general.  
  
Xixona, 20 d'abril de 2022.- El regidor d'Urbanisme: Javier Gutiérrez Martín.